《过泉上人竹所寻王履吉读书处》
明代·皇甫汸

素业依香积，芳林托化城。偶来乘逸兴，何处不春情。

载酒莺花下，谈经象马鸣。王猷安可见，空自竹丛生。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。